12. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 192048/38045/588 της 10 Νοεμ./12 Δεκ.1953 Περί αυξήσεως ορίου δαπάνης προμηθειών κατ’ είδος και κατά μήνα. Έχοντες υπόψη την παρ. 9 του άρθρ. 3 του υπ’ αριθ. 389/43 Νόμου «περί τροποποιήσεως και συμπληρώσεως των διατάξεων των περί Υπηρεσίας Γεωργ. Οργαν. και Ιδρυμάτων, του Κ.Τ.Γ.Κ. και Δασών κλπ., αποφασίζομεν: Σελ. 202(β) 227-022 Εγκρίνομεν την υπ’ αριθ. 584/53-54 απόφασιν του Δ.Σ. του Κ.Τ.Γ.Κ. και Δασών, ήτις ληφθείσα κατά την 32/2.11.53 Συνεδρίασιν αυτού έχει ούτω: Το Δ.Σ. εν συνεχεία της υπ’ αριθ. 794/47-48 αποφάσεως αυτού και έχον υπ’ όψιν την υπ’ αριθ. 1538/53 αναφοράν του Σταθμού Δοκιμών Γεωργικών Μηχανών, την επελθούσαν εν γένει οικονομικήν μεταβολήν ως και εισήγησιν του Δ/ντου Γ.Ο.Ι., καθ’ ην λόγω του ύψους των τιμών των εν γένει ειδών, το υπό του άρθρ. 21 παρ. 1 του από 28.12.45 Β.Δ/τος «περί Διοικήσεως, Διαχειρίσεως και λειτουργίας του Κ.Τ.Γ.Κ. και Δασών», καθορισθέν όριον, ως τούτο ηυξήθη δια της υπ’ αριθ. 794/47-48 αποφάσεως του Συμβουλίου εις δρχ. 500.000, δια την κατ’ είδος και κατά μήνα καταβολήν δαπάνης προμηθειών ή εκτελέσεως εργασιών εν γένει υπό του Διευθυντού Γ.Ο.Ι. και των Προϊσταμένων των παρά του Ταμείου εξυπηρετουμένων Υπηρεσιών και Ιδρυμάτων και υπό την απόλυτον αυτών ευθύνην δια την σκοπιμότητα της καταβαλλομένης δαπάνης, είναι ανεπαρκής δια την αντιμετώπισιν των εν γένει αναγκών των Υπηρεσιών, αποφασίζει, συμφώνως τη παρ. 10 του άρθρ. 21 και τω άρθρ. 23 του από 28/29.12.45 Β.Δ/τος «περί Διοικήσεως, Διαχειρίσεως και Λειτουργίας του Κ.Τ.Γ.Κ. και Δασών», όπως, από της 1ης Ιαν. 1954 το υπό του άρθρ. 21 παρ. 1 του ανωτέρω Διατάγματος προβλεπόμενον χρηματικόν όριον ως τούτο καθωρίσθη δια της υπ’ αριθ. 137384/29771/11.10.47 Υπουργικής Αποφάσεως κατ’ είδος και κατά μήνα καταβολήν δαπάνης προμηθειών ή εκτελέσεως εργασιών υπό απόλυτον ευθύνη του Δ/ντου Γ.Ο. και Ιδρυμάτων και των Προϊσταμένων των παρά του Ταμείου οικονομικώς εξυπηρετουμένων Υπηρεσιών και Ιδρυμάτων αυξηθή από 500.000 δραχμών εις 1.000.000 δραχμών. 16.Β.α.10-12 Κεντρικό Ταμείο Γεωργίας,Κτηνοτροφίας και Δασών 